রিল বানাতে গিয়ে সোজা নদীর জলে! ভাইরাল BJP বিধায়কের ভিডিও

ওয়েব ডেস্ক: দূষণ যেন এক অদৃশ্য চাদরে মুড়ে রেখেছে দেশের দিল্লিকে (Delhi Pollution)। সম্প্রতি বেড়েছে রাজধানীর বায়ুদূষণ। তারও আগে যমুনা নদীতে (Yamuna River) দেখা গিয়েছিল মারাত্মক জলদূষণ (Water Pollution)। সাদা ফেনায় ভরে উঠেছিল যমুনা। তা নিয়ে কেন্দ্রকে কোণঠাসা করেছিল বিরোধীরা। আর এবার বায়ুদূষণের আবহে যমুনার জল যে পরিষ্কার, তা দেখা গিয়ে বিপাকে পড়লেন দিল্লির এক বিজেপি বিধায়ক (BJP MLA)। যমুনার জলে নেমে রিল ভিডিও বানাতে গিয়ে জলে পড়ে গেলেন বিজেপি বিধায়ক রবীন্দর সিং নেগি (Ravinder Singh Negi)। এই ভিডিও আপাতত নেটদুনিয়ায় হাসির খোরাক হয়ে দাঁড়িয়েছে।

জানা গিয়েছে, ঘটনাটি দিল্লির পটপড়গঞ্জ এলাকার। ১৯ সেকেন্ডের এই ভাইরাল ভিডিওতে (Viral Video) দেখা যাচ্ছে, বোতল হাতে নিয়ে বিজেপি বিধায়ক বলছেন, “পানি পিকে দিখানি হ্যায়”, অর্থাৎ “জল পান করে দেখাতে হবে”। কথা বলার পর তিনি উঠতে গিয়ে ভারসাম্য হারিয়ে নদীতে পড়ে যান। পাশে থাকা এক ব্যক্তি তাঁকে সাহায্য করার চেষ্টা করলেও ব্যর্থ হন। শেষ পর্যন্ত একটি কাঠের টুকরো ধরে তিনি নিজে নদী থেকে উঠে আসেন।

আরও পড়ুন: ভোটের মুখে ১১ নেতাকে বহিষ্কার করলেন নীতীশ কুমার! কিন্তু কেন?

বিজেপি বিধায়কের এহেন ভিডিও ভাইরাল হতেই রাজনৈতিক মহলে শুরু হয় তীব্র কটাক্ষ। আপ (AAP) বিধায়ক সঞ্জীব ঝা এক্স হ্যান্ডেলে এই ভিডিওটি শেয়ার করে লেখেন, “মিথ্যে প্রতিশ্রুতি দেওয়া এখন বিজেপি নেতাদের পেশা হয়ে দাঁড়িয়েছে। হয়তো এই মিথ্যের রাজনীতি দেখে বিরক্ত হয়ে যমুনা তাঁকে নিজের কাছে ডেকে নিয়েছেন।”

यह हैं भाजपा के विधायक रविंदर नेगी जी —
जिन्होंने झूठ की पराकाष्ठा को भी पार कर दिया है।

जुमलेबाज़ी अब इनका पेशा बन चुका है।
शायद इसी झूठ और दिखावे की राजनीति से तंग आकर यमुना मैया ने खुद इन्हें अपने पास बुला लिया।@Saurabh_MLAgk pic.twitter.com/dwTZcW4QWe

— Sanjeev Jha (@Sanjeev_aap) October 26, 2025

উল্লেখ্য, ছট পুজো উপলক্ষে যমুনার জলের গুণমান নিয়ে দিল্লির শাসক-বিরোধী তরজা চলছেই। আপ নেতা সৌরভ ভরদ্বাজ সম্প্রতি বিজেপি নেতাদের চ্যালেঞ্জ ছুড়ে বলেন, “যদি মুখ্যমন্ত্রী দাবি করেন যমুনা পরিষ্কার, তবে তিনি ও মন্ত্রী পরবেশ বর্মা এক লিটার যমুনার জল পান করে দেখান। তাহলেই বিশ্বাস করব নদী সত্যিই পরিষ্কার।” জবাবে বিজেপি জানায়, আপ সরকারের সময় যমুনা পরিষ্কারে ৬,৫০০ কোটি টাকা খরচ করা হলেও নদীর অবস্থা আগের মতোই রয়ে গিয়েছে। এর মাঝেই ভাইরাল বিজেপি বিধায়কের এই ভিডিও।